section_heading: Životopis
paragraph_text: Rođen je 1949. godine u selu Hašani, u današnjoj BiH. Gimnaziju je završio u Banjoj Luci. Diplomirao je na Akademiji dramske umjetnosti u Zagrebu. Od 1972. godine stalni je član ansambla Zagrebačkog kazališta mladih. Dobitnik je nagrade Udruženja dramskih umjetnika za najbolju mušku glavnu ulogu u Hrvatskoj (Vladoje Sabljak,u Orgijama monaha, Janka Polića Kamova u režiji Božidara Violića). Nastupao je na festivalima: Dubrovačke ljetne igre, Splitsko ljeto, šibenski Festival djeteta, Male i eksperimentalne scene u Sarajevu, Sterijino pozorje u Novom Sadu, na riječkom i vinkovačkom festivalu. Gostovao je s matičnom kućom po Hrvatskoj, u Sloveniji, Italiji, Njemačkoj, Rusiji, Kolumbiji i Venezueli. Igrao je u TV serijama (U registraturi, Jelenko…), televizijskim filmovima i dramama (Prijatelji, Oko, Debeli lad…). Snimao je na radiju poeziju i brojne radio-drame. Igrao je u filmu Je li jasno, prijatelju? i Olujni jahači (francuski film).